22 มีนาคม 2564

ห่วงใยชุมชนในช่วงการระบาดของโควิด-19

เฮงเค็ล ประเทศไทย มอบเงินบริจาคสมทบทุนมูลนิธิโรงพยาบาลตากสิน

กรุงเทพฯ – มูลนิธิการกุศล ฟริทซ์ เฮงเค็ล สติฟตุง (Fritz Henkel Stiftung) และ เฮงเค็ล ประเทศไทย บริจาคเงินจำนวน 16,000 ยูโร (600,000 บาท) ให้กับมูลนิธิโรงพยาบาลตากสิน เพื่อจัดซื้ออุปกรณ์ทางการแพทย์ที่ใช้สำหรับรักษาผู้ป่วยโควิด-19

“เนื่องด้วยสถานการณ์แพร่ระบาดของโควิด-19 ยังคงเป็นที่น่ากังวล เรายังคงหาวิธีให้ความช่วยเหลือแก่ชุมชนในท้องถิ่นต่อไป เรายินดีให้การสนับสนุนโรงพยาบาลตากสินซึ่งเป็นหนึ่งในโรงพยาบาลที่ปฏิบัติหน้าที่และให้การดูแลผู้ป่วยติดเชื้อโควิด-19 มาอย่างยาวนาน” นายแอนเดรียนโต้ จายาเปอร์นา ประธาน บริษัทเฮงเค็ล ประเทศไทย กล่าว

“ในนามทีมผู้บริหารและบุคลากรของโรงพยาบาลตากสิน รวมถึงผู้ป่วยที่จะได้รับประโยชน์จากห้องความดันลบ ผมขอขอบคุณบริษัทเฮงเค็ล ประเทศไทย สำหรับการมอบเงินบริจาคช่วยเหลือในช่วงการแพร่ระบาดของโควิด-19 นับเป็นความมีน้ำใจที่มีต่อเพื่อนมนุษย์ที่ยิ่งใหญ่” นายแพทย์ ขจร อินทรบุหรั่น ผู้อำนวยการโรงพยาบาลตากสิน กล่าว

โดยก่อนหน้านี้ มูลนิธิการกุศล ฟริทซ์ เฮงเค็ล สติฟตุง (Fritz Henkel Stiftung) ได้บริจาคเงินจำนวน 48,000 ยูโร (1.7 ล้านบาท) ให้กับมูลนิธิโรงพยาบาลตากสิน เพื่อสร้างหน่วยอภิบาลการหายใจ (Respiratory Care Units) จำนวน 2 ห้องที่โรงพยาบาล โดยหน่วยอภิบาลการหายใจนี้ได้มีการติดตั้งเครื่องช่วยหายใจแรงดันลบ (negative pressure ventilators) ซึ่งสามารถจำลองกระบวนการหายใจตามธรรมชาติและใช้เพื่อช่วยเหลือผู้ป่วยโควิด-19 ที่มีปัญหาเกี่ยวกับระบบทางเดินหายใจ นอกจากนี้เฮงเค็ล ประเทศไทย ยังได้บริจาคสบู่ล้างมือแอนตี้แบคทีเรียจำนวน 30,000 ก้อน ให้กับโรงพยาบาลอีกด้วย รวมมูลค่าในการบริจาคทั้งสิ้นประมาณ 64,000 ยูโร (2.3 ล้านบาท)

**เกี่ยวกับเฮงเค็ล**เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 2,700 ล้านยูโร และมีผลกำไรดำเนินงานที่ปรับปรุงแล้ว 19,000 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

ข้อมูลสำหรับสื่อมวลชน กรุณาติดต่อ

แม็กกี้ แทน

เฮงเค็ล

โทรศัพท์ +65 6424 7045

อีเมล [maggie.tan@henkel.com](mailto:maggie.tan@henkel.com)